Subject: Vs: Külalislahkuse sektori tervisliku töökeskkonna teemal lõputöö
From: Aleksandr Michelson - MKM <[email-masked]>
To: Marge Mänd <[email-masked]>
Date: Thu, 17 Apr 2025 14:57:14 +0000

Tere!

Täname meie poole pöördumast. Meil on hea meel, et tunnete huvi turismi ja sellega seotud tegevusalade töötajate heaolu vastu.

Teie kirjast lähtuvalt saame aru, et teie lõputöö fookuses on külalislahkuse sektori kaks konkreetset tegevusala: majutus ja toitlustus. Oleme sellega arvestanud vastuse koostamisel.

Kas Eestis on Teie andmetel uuritud külalislahkuse sektori (toitlustus ja majutus) töökeskkonda eraldi?
Soovitame selleks teostada kirjanduse süstemaatilist analüüsi. Mainime siin kahte peamist uuringut, kus majutuse ja toitlustuse töökeskkonna teemad on mingil määral mainitud:

  *   MKMi poolt tellitud uuring „Turismisektori tööjõu ja oskuste vajaduse uuring ning poliitikasoovitused<https://www.mkm.ee/sites/default/files/documents/2023-01/L%C3%B5pparuanne_30.12_0.pdf>“
  *   OSKA raport „Tulevikuvaade tööjõu- ja oskuste vajadusele: majutus, toitlustus ja turism<https://oska.kutsekoda.ee/wp-content/uploads/2016/12/Majutuse-toitlustuse-turismi-uuring.pdf#:~:text=2017,v%C3%B5imaldab%20noortel%20saada%20esimesed%20kogemused>“.

Lisaks toome näited lõputöödest: „Psühhosotsiaalsete ohutegurite roll ja ennetamine HoReCa sektoris COVID-19 olustikus<https://dspace.ut.ee/items/0b38367a-78f2-4a3c-9131-46bd8e3433fa>“ „Noorte arusaamad toitlustus- ja majutussektori töökohalt lahkumise teguritest ja uue eriala valiku põhjustest<https://www.eek.ee/download.php?t=kb&dok=p1e7g8jm341goo1had1b7o17921rc43.pdf>“, „Töötajate vaimset tervist mõjutavad tegurid töökeskkonnas Ibise hotelli näitel<https://dspace.ut.ee/server/api/core/bitstreams/61f9d57e-7ff9-4b9e-9692-f726e98c1096/content>“.

Kas oskad välja tuua dokumente, kus on töötajate töökeskkonna tervis just külalislahkuse sektoris sisse kirjutatud?
Palun vaadake vastust järgmisele küsimusele. Järelevalve perspektiivist soovitame pöörduda tööinspektsiooni poole. Näide erasektorist on Eesti Hotellide ja Restoranide Liidu (EHRL) liikme eetikakoodeks<https://ehrl.ee/eetikakoodeks/> (palun vaadake esimest punkti „On vastutustundlik tööandja, suhtub austuse ja hoolivusega oma töötajatesse ja panustab nende arengusse.“).

Kas teil on arengukavasid, kus töötaja tervis või tervislik töökeskkond on eesmärgiks?
Majutuse ja toitlustuse töötaja tervis või tervislik töökeskkond on kaudselt olemas 2025. aasta veebruaris vastu võetud turismi pikas vaates 2025–2035. Peatükk 5.4 kirjeldab tegevussammast nr 4 „Turism on stabiilne ja tulus ettevõtlusvaldkond ning heade töötingimustega mainekas karjäärivõimalus töötajatele“. Selle all on „Turismisektori stabiilsuse ja kasvu saavutamiseks on vaja keskenduda töötajatesse investeerimisele. Ettevõtjate panus tööjõu hoidmisel ja arendamisel on kriitilise ja kasvava tähtsusega turismisektori konkurentsivõime tagamisel.“ Vastavalt tegevussuunale nr 13 arendatakse tööturgu ja töötingimusi; muu hulgas „töötame tööandajana turismisektori atraktiivsuse suurendamise nimel ning loome stabiilseid ja pikaajalisi töösuhteid. … Suurendame töötingimuste vastavust töötajate ootustele, toetame tööjõu mitmekülgsust (sh keeleline, vanuseline jne) sektoris (keeleõppe võimalused, töökoormuse kohandamise võimalused jne).“ Dokument on valminud turismi osapoolte koostöös ning selle eesmärgi saavutamise ja tegevuse elluviimise eest vastutavad lisaks ministeeriumitele ka liidud ja ettevõtjad. Pikk vaade on avalikustatud ministeeriumi veebilehel<https://www.mkm.ee/turism2035>.

Oleme lõputöö tulemustest huvitatud. Pärast lõpetamist palun saatke meile lõputöö link ja võimalusel ka kaitsmise esitlusslaidid.

Kõike head soovides

Aleksandr Michelson, PhD
turisminõunik
Ettevõtluskeskkonna ja tööstuse osakond
Majandus- ja Kommunikatsiooniministeerium
+372 55529176

________________________________
Saatja: Marge Mänd
Saadetud: neljapäev, 10. aprill 2025 14:44
Adressaat: Aleksandr Michelson - MKM
Teema: Külalislahkuse sektori tervisliku töökeskkonna teemal lõputöö